text: Comencen diverses obres al paviment de l'espai públic de Barberà – L'independent
  Comencen diverses obres al paviment de l'espai públic de Barberà
  7 de setembre de 2020 Redacció	0 Comments
  Amb l'arribada del mes de setembre, l'Ajuntament de Barberà del Vallès durà a terme diverses obres al paviment de l'espai públic de la ciutat.
  La primera començarà aquest dilluns 7 de setembre i consistirà en resoldre un enfonsament de terreny a causa d'una fuita d'aigua davant el número 282 de la carretera de Barcelona. Entre les accions previstes hi ha enretirar el tram afectat i restituir el paviment a l'altura de la resta del carrer. Unes obres que han de durar entre el 7 i el 17 de setembre.
  D'altra banda, al passatge Verge de Montserrat es renovarà part del paviment entre el 17 i el 30 de setembre. A causa del deteriorament de la zona central del carrer s'haurà de demolir i restituir la zona central del formigó.